:ரவி, சிலவற்றை நீங்கள் தப்பாக புரிந்துகொண்டீர் என்று தோன்றுகிறது. ஆங்கில விக்கிபீடியாவில் என் மூன்று மாத அனுபவத்தில் எந்த அதிகாரியுமே தன் ஆட்சி அதிகாரத்தை காட்டிக் கொண்டதை நான் கண்டதில்லை. என் வலைப்பதிவிலும் நான் எதைப்பற்றியும் வருந்தி எழுதவில்லை. சார்புக் கருத்துகளை விக்கிபீடியாவில் திணிக்க முயற்சிப்பவர்களும், ஏன் நாச வேலை செய்பவர்களையும் கூட விக்கிபீடியா அனுமதித்த பின்பும் அது வெற்றி பெறுவதை நினைத்து பூரித்து தான் எழுதியிருந்தேன். என் வலைப்பதிவைப் பற்றி மேலும் விவாதிக்க இது சரியான இடம் இல்லை என நினைக்கிறேன். இது பற்றி மேலும் விளக்கம் தேவைப்பட்டால் உங்கள் பேேச்சுப் பக்கத்தில் கொடுக்கிறேன். -ஸ்ரீநிவாசன் 18:57, 24 செப்டெம்பர் 2005 (UTC)  
ஸ்ரீநிவாசன், ஒரு முறை உங்கள் வலைப்பதிவில் நான் குறிப்பிட்டவாறு நீங்கள் எழுதி இருந்ததாக ஞாபகம். அது வேறொருவர் வலைப்பதிவாகவும் இருக்கலாம். மற்றபடி, நீங்கள் கொடுத்துள்ள விளக்கங்கள், நிர்வாகிகள், அதிகாரிகள் ஆகியோரின் பொறுப்பு, தேர்ந்து எடுக்கும் முறை குறித்து நம்முள் ஒரு தெளிவு உண்டாக வழிவகுத்துள்ளது. இப்பொழுது எந்தக் குழப்பமும் தப்பான புரிந்துணர்வும் இல்லை. நன்றி--ரவி (பேச்சு) 14:54, 25 செப்டெம்பர் 2005 (UTC)  
: ஒரு எதிர்ப்பு வாக்குக் காரணமாக ரவி என்னுடைய முன்மொழிவை ஏற்றுக்கொள்ள முடியாமற் போனமைக்காக வருந்துகிறேன். ரவி அதிகாரி பதவிக்கு முற்றிலும் பொருத்தமான ஒருவர் என்பதே என்னுடைய கருத்து. I do not think he is rigid and less accommodating. அவர் விக்கிபீடியா நெறிமுறைகளை முறையாகக் கடைப்பிடிக்கின்ற ஒருவர் என்பதுடன் தன்னுடைய செயற்பாடுகள் மூலம் தன்னுடைய ஜனநாயக அணுகுமுறைகளைப் பல சந்தர்ப்பங்களில் நிரூபித்துள்ளார். ஒரு எதிர்ப்பு வாக்குக் காரணமாக அதிகாரிதரத்தை ஏற்றுக்கொள்ள மறுத்தது அதற்கு ஒரு எடுத்துக்காட்டு. தமிழ் விக்கிபீடியா ஆரம்பநிலையில் இருக்கிறது, குறைந்த பங்களிப்பாளர்களே இருக்கிறார்கள் என்பதற்காக எல்லாச் சந்தர்ப்பங்களிலும் மெத்தனமாக இருந்துவிட முடியாது. உறுதியான நடவடிக்கைகளும் அவசியம். இவ்வாறான ஒரு இயல்பைத்தான் நான் அவரிடம் காண்கிறேன். இன்னும் காலதாமதம் ஆகிவிடவில்லை. Mayooranathan 13:56, 29 செப்டெம்பர் 2005 (UTC)  
::ரவியின் உறுதியான நடவடிக்கைகள் அவசியமானவை என்று மயூரநாதன் கருதலாம். ஆனால் அதிகாரி தர்த்தை ஏற்றுக்கொள்ளும் முன் அவருக்கு இன்னும் சற்று அனுபவமும், விட்டுக் கொடுக்கும் மனப்பான்மையும் தேவை என்ற என் வாக்கில் நான் உறுதியாகவே உள்ளேன். ஒரு வாக்கெடுப்பில் தன் கருத்துக்களை தெரிவிக்கும் உரிமை யாவருக்கும் உண்டு. நான் வாக்களிக்கும் போது என்னுடைய வாக்கு மட்டுமே ரவிக்கு எதிரான வாக்காக இருக்கும் என்பது நான் எதிர்பார்த்தது தான். ஆனால் இந்த ஒரே வாக்குக்காக அவர் அதிகாரி தரத்தை ஏற்றுக்கொள்ள மறுத்தது நான் எதிர்பார்க்காதது. ரவி அத்தரத்தை ஏற்றுக்கொள்ள மறுத்தது அவருடைய தனிப்பட்ட முடிவு. இப்பொழுதும் அதிகபட்ச வாக்குகள் அவருக்கு சாதகமாக இருப்பதால் தன் முடிவை மாற்றிக்கொண்டு தரத்தை ஏற்றுக்கொள்ள அவருக்கு உரிமை உண்டு என்பதை நான் மறுக்கவில்லை. ஒரு வாக்கெடுப்பில் தான் வெற்றிபெற அனைவரும் தனக்கு சாதகமாகவே வாக்களிக்க வேண்டும் என்று அவர் கருதினால் அது அவருடைய தவறு. அப்படியிருந்தால் ஏன் ஜனநாயகம், ஏன் வாக்கெடுப்பு முறை? -ஸ்ரீநிவாசன் 16:16, 29 செப்டெம்பர் 2005 (UTC)  
:::ஆஹா..இந்த விடயத்தை இப்படியே விட்டு விட்டு மூன்று மாதம் கழித்து நானே அதிகாரி தகுதிக்கு சுய நியமனம் செய்யலாம் என்று இருந்தேன். திரும்ப விவாதம் ஆரம்பமாகி விட்டது :) இங்கு முனைப்பாக செயல்படும் பயனர்கள் விரல் விட்டு எண்ணக்கூடியவர்கள் தான். 4,5 பேரை வைத்துக்கொண்டு தேர்தல் நடத்துவதே சில சமயம் வேடிக்கையாக இருக்கிறது. எனினும், விக்கிபீடியாவின் ஆரம்ப காலத்தில் இருந்தே சனநாயக நடைமுறைகளை பின்பற்ற வேண்டியது விக்கிபீடியா கொள்கைகளின் படி தேவைப்படுவதால் தான் இந்த தேர்தல் தற்பொழுது தேவைப்படுகிறது. எல்லாரும் எனக்கு சாதகமாக வாக்களிக்க வேண்டும் என எதிர்பார்க்க வில்லை. எனினும், ஸ்ரீநிவாசனின் வாதத்திலும் எதிர்பார்ப்பிலும் நியாயம் இருப்பதாகத் தோன்றியதால் தான் நியமனத்தை மறுத்தேன். குருட்டாம்போக்கில் ஏவரேனும் எதிர்க்கும் பட்சத்தில் தான் அதை நிராகரிக்க நினைத்திருப்பேன். நாம் அனைவரும் ஒரு குழுவாக இங்கு செயல்படும் வரை நாம் அனைவரும் கருத்தொருமித்து செயல்பட வேண்டியது அவசியம். தான் ஒருத்தர் எதிர்த்து என்ன ஆகப்போகிறது என்று ஒருவர் நினைக்க ஆரம்பித்து விட்டால் நாளை விக்கிபீடியாவில் மாற்றுக்கருத்து தெரிவிக்கும் வழக்கத்தை கொண்டு வர கடினமாகிவிடும். அதனால் மிகக் குறைந்த பயனர்கள் இங்கு இருக்கும் வரை எதிர்ப்பு வாக்கிற்கான காரணத்தையும் வாக்களித்தவரின் பங்களிப்புகளையும் கருத்தில் கொண்டு அந்த நியமனத்தை மறுப்பதே தகுந்தது என நினைத்தேன். ஒரு நண்பர்கள் குழுவில் ஒருவருக்கு உடன்பாடில்லை என்றாலும் சில விடயங்களை செய்யாமல் விட்டு விடுகிறோம் அல்லவா? அது போல தான் இதுவுமே தவிர ஒருத்தர் எதிர்த்து வாக்களித்து விட்டார் என்று கோபித்துக் கொண்டெல்லாம் இருக்கவில்லை :). எனினும், ஸ்ரீநிவாசன் சொன்னது போல் இது என் தனிப்பட்ட முடிவு தான். --ரவி (பேச்சு) 18:15, 29 செப்டெம்பர் 2005 (UTC)  
::::இந்த வாக்கெடுப்பில் எதிர்ப்பு வாக்கு ஒன்று மட்டுமே இருந்தாலும், அதற்கு ரவியும் மற்றோரும் (சற்று அதிகமாகவே) மதிப்பளித்ததற்கு நன்றி. குறைவானவர்களை வைத்துக்கொண்டு வாக்கெடுப்பு நடத்துவது வேடிக்கையாக இருப்பதாக ரவி குறிப்பிட்டார். இந்த வேடிக்கை விளையாட்டு சற்று சீரியஸானதாக மாறியிருந்தால் அதையே என் வாக்கின் வெற்றியாக கருதுகிறேன். எதிர் வரும் வாக்கெடுப்புகளிலும் வாக்களிப்போர் நட்பு போன்றவற்றை மனதில் கொள்ளாமல் விக்கிபீடியாவின் நன்மைக்காக அவர்தம் கருத்துகளை, சரியோ தவறோ, தயங்காமல் வெளிப்படுத்துவர் என நம்புகிறேன். அதிகாரி தரத்தை ஒரு எதிர் வாக்குக்காக மறுத்த ரவியின் தனிப்பட்ட முடிவையும் இதில் வெளிப்படும் அவருடைய நற்பண்பையும் மதிக்கிறேன். எனினும் இந்த முடிவை எதிர்ப்பு வாக்கு வந்த சில மணி நேரங்களிலேயே எடுத்ததற்கு மாறாக மற்றோரும் வாக்களிக்க ஒரு வாய்ப்பு அளித்து ஓரிரு வாரங்கள் கழித்து வாக்கெடுப்பு முடிந்தவுடன் எடுத்திருக்கலாம். என் வாக்கு நிலையில் எந்த மாற்றமும் இல்லை. எனினும், 80% வாக்குக்கள் ரவியின் அதிகாரி தரத்துக்கு சாதகமாக இருப்பதால் அவர் இத்தரத்தை ஏற்றுக்கொள்ள முழு உரிமை உண்டு என்று நான் கருதுவதை மீண்டும் தெளிவு படுத்துகிறேன். -ஸ்ரீநிவாசன் 03:48, 30 செப்டெம்பர் 2005 (UTC)